Козак Дмитрийрэ Тибилов Леонидрэ КъБР-м и инвестпроектхэм щыгъуазэ защIащ
Сочэ щекIуэкIа ХII къэрал зэхуаку экономикэ форумым УФ-м и Правительствэм и УнафэщIым и къуэдзэ Козак Дмитрийрэ Осетие Ипщэм и Президент Тибилов Леонидрэ Къэбэрдей-Балъкъэрым и экспозицэм щеплъащ.
ХьэщIэхэм яIущIащ КъБР-м и Iэтащхьэр. Козак Дмитрий зыхуигъазэри, Къанокъуэ Арсен жиIащ: «Олимпиадэр зи нэIэ щIэт уэ гъэщIэгъуэн пщыхъунщ ди бгы-лыжэ турист проектыр. ЗэрыгъэщIэрэщIамкIэ икIи иIэ Iэмэпсымэхэр зыхуэдэхэмкIэ ар япеуэфынущ дунейм и спорт курорт нэхъ цIэрыIуэ дыдэхэми. Проектым къыщыгъэлъэгъуащ лэжьапIэ IэнатIэщIэу мин 25-рэ хуэдиз къызэрагъэпэщыну, апхуэдэу зы илъэсым республикэм цIыхуу къакIуэр зы мелуаным нагъэсыну. Курортым зы махуэм щыIэфынущ цIыху мин 25-рэ. Бгы-лыжэ къежэхыпIэхэр километрищэм щIигъунущ».
ХьэщIэхэм экспозицэр иригъэлъэгъуа иужь, Къанокъуэ Арсен ахэр къригъэблэгъащ Къэбэрдей-Балъкъэрым къэкIуэну — зыхуагъэувыжа мурадхэр я къарур зэрыдэхуэнур хьэкъ ящыхъун папщIэ.
КъБР-м и Iэтащхьэмрэ Правительствэмрэ
я пресс-IуэхущIапIэ.
